‘บีเอ็นพี’รุกตลาดหุ้นไทยลูกค้าลุยม.ค.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — บีเอ็นพีฯ รุกคืบตลาดหุ้นไทยดีเดย์ 4 ม.ค. ส่งออร์เดอร์ผ่านสินเอเซียอย่างเป็นทางการ ทำการตลาดลูกค้าสถาบันยุโรป อังกฤษ สิงคโปร์ กลางเดือน ม.ค. 
นายฟิลลิป ดิธิเทียม ประธานเจ้าหน้าที่บริหาร บริษัทหลักทรัพย์ บีเอ็นพี พาริบาส์ (ประเทศสิงคโปร์) เปิดเผยว่า ในวันที่ 4 ม.ค. 2554 จะเริ่มดำเนินการธุรกิจหลักทรัพย์ในตลาดหุ้นไทยอย่างเป็นทางการผ่านความร่วมมือกับบริษัทหลักทรัพย์ (บล.) ฟินันเซีย ไซรัส (FSS) ในการส่งคำสั่งซื้อขายลูกค้าของบีเอ็นพี พาริบาส์ ผ่าน บล.สินเอเซีย ซึ่ง FSS ถือหุ้นอยู่ 
ปัจจุบันกลุ่มบีเอ็นพีฯ มีลูกค้าสถาบันทั่วโลก 3,000 ราย ใน 80 ประเทศ ซึ่งเป็นกลุ่มผู้ลงทุนที่มีนโยบายลงทุนในตลาดหุ้นเกิดใหม่ โดยทางกลุ่มจะให้ข้อมูล (โรดโชว์) และทำการตลาดกับลูกค้ากลุ่มนี้ในประเทศสิงคโปร์ ยุโรป อังกฤษ ฮ่องกง และสหรัฐอเมริกา เริ่มประมาณกลางเดือน ม.ค. 2554 นี้ 
สาเหตุที่ต้องการเข้ามาทำธุรกิจหลักทรัพย์ในประเทศไทย เพราะเห็นว่าเป็นประเทศที่มีความสำคัญในเอเชีย แม้ตลาดหุ้นจะมีความผันผวนและมีความเสี่ยงทางการเมือง แต่การทำธุรกิจไม่ได้ผันผวนตาม และประเมินว่าดัชนีหุ้นปีหน้าคงมีทิศทางที่ดีอยู่ ขึ้นไปแตะระดับ 1,200 จุดได้
นอกจากนี้ บีเอ็นพีฯ ทำธุรกิจในไทยมานานมากแล้ว เดิมมี บล.ธนชาต เป็นพันธมิตร แต่เห็นว่าการร่วมกับ บล.สินเอเซีย จะส่งผลในทางปฏิบัติดีที่สุด และมีรูปแบบการทำธุรกิจที่สอดคล้องกัน